### Diagnosticul conexiunii la reţea este pozitiv, însă imprimanta nu se poate conecta

Imprimanta şi punctul de acces (routerul LAN fără fir) au fost conectate cu succes, însă imprimanta nu poate fi conectată la computer prin intermediul unui punct de acces (router LAN fără fir). Încercaţi soluţiile următoare, în ordine.
Verificaţi funcţia de separator pentru confidenţialitate pe punctul de acces (routerul LAN fără fir)
Aceasta este o problemă comună în cazul routerelor LAN fără fir. Funcţia de separator pentru confidenţialitate, care întrerupe conexiunea dintre dispozitive, este activată la nivelul punctului de acces (routerului LAN fără fir). Aceasta este o caracteristică de securitate a cărei rol este de a întrerupe comunicaţia dintre dispozitive prin intermediul routerului. Când funcţia este activată, deoarece comunicaţia dintre imprimantă şi computer este întreruptă, cele două dispozitive nu pot fi conectate. Dezactivaţi funcţia de separator pentru confidenţialitate la nivelul punctului de acces, după care configuraţi din nou reţeaua. Consultaţi manualul punctului de acces pentru detalii privind metoda de configurare. În funcţie de producător, funcţia de separator pentru confidenţialitate ar putea avea un nume diferit.
Verificaţi identificatorii SSID pentru imprimantă şi computer
Unele puncte de acces ar putea avea mai mulţi identificatori SSID. Unele puncte de acces au capacitatea de a separa identificatorii SSID în funcţie de standardul wireless corespunzător (IEEE802.11a şi IEEE802.11g). Chiar dacă se foloseşte acelaşi punct de acces (router LAN fără fir), imprimanta şi computerul folosesc identificatori SSID diferiţi şi ar putea să se afle în imposibilitatea de a comunica. Asiguraţi-vă că identificatorul SSID al imprimantei corespunde identificatorului SSID al computerului. Puteţi să aflaţi care este identificatorul SSID al computerului consultând meniul conexiunii Wi-Fi. Identificatorul SSID al imprimantei se află pe raportul de diagnosticare a reţelei pe care l-aţi tipărit. După ce identificatorii SSID corespund, reconfiguraţi reţeaua.