### Zadávanie hesla a pripojenie

1 . Pripojte sa k identifikátoru SSID.
Pre operačný systém Windows 10
Zrušte možnosť Pripojiť automaticky a potom kliknite na tlačidlo Pripojiť.
Pre operačné systémy Windows 8.1/Windows 8/Windows 7/Windows Vista
Kliknite na tlačidlo Pripojiť.
Pre operačný systém Windows XP
Pravým tlačidlom myši kliknite na identifikátor SSID a potom kliknite na tlačidlo Pripojiť.
Pre operačný systém MacOS
Nevyžaduje sa žiadna akcia.

2 . Tlačiareň pripojte k počítaču zadaním hesla, ktoré je zobrazené na ovládacom paneli tlačiarne, do počítača.
V operačnom systéme Windows XP zadajte Sieťový kľúč a Potvrďte sieťový kľúč.

3 . Používatelia operačných systémov Windows 8.1/Windows 8/Windows 7/Windows Vista môžu nastaviť svoj počítač tak, aby sa vždy po zapnutí automaticky pripojil k tlačiarni.
Túto možnosť nenastavujte v prípade, že počítač chcete pripojiť k tlačiarni iba vtedy, keď ju používate.