### Μηνύματα και λύσεις σχετικά με την αναφορά σύνδεσης δικτύου

Υπάρχει πρόβλημα με τη σύνδεση μεταξύ του εκτυπωτή και του σημείου πρόσβασης (ασύρματος δρομολογητής LAN). Ελέγξτε τα μηνύματα και τους κωδικούς σφαλμάτων στην αναφορά σύνδεσης δικτύου και, στη συνέχεια, ακολουθήστε τις λύσεις.
a: Κωδικός σφάλματος

Κωδικός | Λύση
E-1 | Βεβαιωθείτε ότι το καλώδιο Ethernet είναι συνδεδεμένο στον εκτυπωτή, ένα διανομέα ή άλλες συσκευές δικτύου. Βεβαιωθείτε ότι ο διανομέας ή οι άλλες συσκευές δικτύου είναι ενεργοποιημένες.
E-2 E-3 E-7 | Βεβαιωθείτε ότι το σημείο πρόσβασης είναι ενεργοποιημένο. Ελέγξτε αν ο υπολογιστής ή άλλες συσκευές είναι σωστά συνδεδεμένες στο σημείο πρόσβασης. Τοποθετήστε τον εκτυπωτή κοντά στο σημείο πρόσβασης. Αφαιρέστε τυχόν εμπόδια που υπάρχουν μεταξύ τους.
Εάν εισαγάγετε το SSID μη αυτόματα, ελέγξτε αν είναι σωστό. Μπορείτε να ελέγξετε το SSID από το στοιχείο Κατάσταση δικτύου στην αναφορά σύνδεσης δικτύου.
Για τη δημιουργία ενός δικτύου χρησιμοποιώντας τη ρύθμιση λειτουργίας πατήματος κουμπιού, ελέγξτε αν το σημείο πρόσβασης υποστηρίζει WPS. Εάν δεν υποστηρίζει WPS, δεν μπορείτε να δημιουργήσετε ένα δίκτυο χρησιμοποιώντας τη ρύθμιση λειτουργίας πατήματος κουμπιού.
Βεβαιωθείτε ότι χρησιμοποιούνται μόνο χαρακτήρες ASCII (αλφαριθμητικοί χαρακτήρες και σύμβολα) για το SSID. Ο εκτυπωτής δεν μπορεί να εμφανίσει ένα SSID που περιέχει χαρακτήρες διαφορετικούς από τους χαρακτήρες ASCII.
Ελέγξτε το SSID και τον κωδικό πρόσβασης προτού συνδεθείτε στο σημείο πρόσβασης. Εάν χρησιμοποιείτε το σημείο πρόσβασης με τις προεπιλεγμένες ρυθμίσεις του, το SSID και ο κωδικός πρόσβασης αναγράφονται στην ετικέτα. Εάν δεν γνωρίζετε το SSID και τον κωδικό πρόσβασης, επικοινωνήστε με το άτομο που εγκατέστησε το σημείο πρόσβασης ή ανατρέξτε στην τεκμηρίωση που παρέχεται με το σημείο πρόσβασης.
Όταν θέλετε να συνδεθείτε στο SSID που δημιουργήθηκε με τη λειτουργία tethering μιας έξυπνης συσκευής, ελέγξτε το SSID και τον κωδικό πρόσβασης στην τεκμηρίωση που παρέχεται μαζί με την έξυπνη συσκευή.
Σε περίπτωση ξαφνικής διακοπής της σύνδεσης Wi-Fi, ελέγξτε τα εξής. Εάν ισχύει κάποιο από αυτά, επαναφέρετε τις ρυθμίσεις δικτύου χρησιμοποιώντας το δίσκο λογισμικού που παρέχεται ή χρησιμοποιώντας το λογισμικό, η λήψη του οποίου γίνεται από τον ιστότοπο.
http://epson.sn > Ρύθμιση
Στο δίκτυο προστέθηκε μια άλλη συσκευή Wi-Fi χρησιμοποιώντας τη ρύθμιση λειτουργίας πατήματος κουμπιού.
Το δίκτυο Wi-Fi ρυθμίστηκε για να χρησιμοποιηθεί οποιαδήποτε μέθοδο εκτός της ρύθμισης λειτουργίας πατήματος κουμπιού.
E-5 | Βεβαιωθείτε ότι ως τύπος ασφαλείας του σημείου πρόσβασης έχει ρυθμιστεί ένας από τους παρακάτω. Εάν όχι, αλλάξτε τον τύπο ασφαλείας του σημείου πρόσβασης και έπειτα επαναφέρετε τις ρυθμίσεις δικτύου του εκτυπωτή. WEP-64 bit (40 bit) WEP-128 bit (104 bit)
WPA PSK (TKIP/AES)*
WPA2 PSK (TKIP/AES)*
WPA (TKIP/AES)
WPA2 (TKIP/AES)
*: Το WPA PSK είναι, επίσης, γνωστό ως WPA Personal. Το WPA2 PSK είναι, επίσης, γνωστό ως WPA2 Personal.
E-6 | Ελέγξτε εάν το φιλτράρισμα για τη διεύθυνση MAC είναι απενεργοποιημένο. Εάν είναι ενεργοποιημένο, καταχωρήστε τη διεύθυνση MAC του εκτυπωτή, έτσι ώστε να μην φιλτράρεται. Ανατρέξτε στην τεκμηρίωση που παρέχεται με το σημείο πρόσβασης για λεπτομέρειες. Μπορείτε να ελέγξετε τη διεύθυνση MAC του εκτυπωτή από το στοιχείο Κατάσταση δικτύου στην αναφορά σύνδεσης δικτύου.
Εάν στην μέθοδο ασφαλείας WEP είναι ενεργοποιημένη η κοινή χρήση επαλήθευσης ταυτότητας του σημείου πρόσβασης, βεβαιωθείτε ότι το κλειδί και ο δείκτης επαλήθευσης ταυτότητας είναι σωστά.
E-8 | Ενεργοποιήστε το DHCP στο σημείο πρόσβασης όταν η λειτουργία Λήψη διεύθυνσης IP του εκτυπωτή έχει οριστεί στο Αυτόματη. Εάν η λειτουργία Λήψη διεύθυνσης IP έχει οριστεί στο Χειροκίνητη, η διεύθυνση IP που ρυθμίσατε μη αυτόματα είναι εκτός εμβέλειας (για παράδειγμα: 0.0.0.0) και ανενεργή. Ορίστε μια έγκυρη διεύθυνση IP από τον πίνακα ελέγχου του εκτυπωτή ή από το στοιχείο Web Config.
E-9 | Ελέγξτε τα παρακάτω. Οι συσκευές είναι ενεργοποιημένες. Μπορείτε να αποκτήσετε πρόσβαση στο διαδίκτυο και σε άλλους υπολογιστές ή συσκευές δικτύου στο ίδιο δίκτυο από τις συσκευές που θέλετε να συνδέσετε στον εκτυπωτή. Εάν εξακολουθεί να μη λειτουργεί μετά τον έλεγχο των παραπάνω, επαναφέρετε τις ρυθμίσεις δικτύου χρησιμοποιώντας το πρόγραμμα εγκατάστασης. Η εκτέλεσή του είναι δυνατή με το δίσκο λογισμικού που παρέχεται ή με τη χρήση λογισμικού του οποίου λήψη γίνεται από τον ιστότοπο.
http://epson.sn > Ρύθμιση
E-10 | Ελέγξτε τα παρακάτω. Άλλες συσκευές στο δίκτυο είναι ενεργοποιημένες. Οι διευθύνσεις δικτύου (διεύθυνση IP, μάσκας υποδικτύου και προεπιλεγμένης πύλης) είναι σωστές αν έχετε ορίσει τη λειτουργία Λήψη διεύθυνσης IP σε Χειροκίνητη. Πραγματοποιήστε επαναφορά της σύνδεσης δικτύου εάν αυτές είναι λανθασμένες. Μπορείτε να ελέγξετε τη διεύθυνση IP μάσκας υποδικτύου και προεπιλεγμένης πύλης από το στοιχείο Κατάσταση δικτύου στην αναφορά σύνδεσης δικτύου.
Όταν το DHCP είναι ενεργοποιημένο, αλλάξτε τη λειτουργία Λήψη διεύθυνσης IP σε Αυτόματη. Εάν θέλετε να ορίσετε τη διεύθυνση IP μη αυτόματα, ελέγξτε τη διεύθυνση IP του σημείου πρόσβασης και, έπειτα, επιλέξτε Χειροκίνητη στην οθόνη ρυθμίσεων δικτύου από τον πίνακα ελέγχου του εκτυπωτή ή το Web Config. Ρυθμίστε τη μάσκα υποδικτύου σε [255.255.255.0].
E-11 | Ελέγξτε τα παρακάτω. Η προεπιλεγμένη διεύθυνση πύλης είναι σωστή όταν ορίζετε τη Ρύθμιση TCP/IP στο Χειροκινητη. Η συσκευή που ορίζεται ως προεπιλεγμένη πύλη είναι ενεργοποιημένη. Ορίστε τη σωστή διεύθυνση προεπιλεγμένης πύλης. Μπορείτε να ελέγξετε τη διεύθυνση προεπιλεγμένης πύλης από την οθόνη κατάστασης δικτύου στον πίνακα ελέγχου του εκτυπωτή , Web Config, εκτυπώνοντας μια αναφορά σύνδεσης δικτύου ή ένα φύλλο κατάστασης δικτύου.
E-12 | Ελέγξτε τα παρακάτω. Άλλες συσκευές στο δίκτυο είναι ενεργοποιημένες. Οι διευθύνσεις δικτύου (διεύθυνση IP, μάσκας υποδικτύου και προεπιλεγμένης πύλης) είναι σωστές αν τις εισάγετε μη αυτόματα. Οι διευθύνσεις δικτύου (μάσκας υποδικτύου και προεπιλεγμένης πύλης) είναι ίδιες.
Δεν σημειώνεται διένεξη της διεύθυνσης IP με άλλες συσκευές.
Εάν εξακολουθεί να μη λειτουργεί μετά τον έλεγχο των παραπάνω, προσπαθήσετε να κάνετε το εξής:
Πραγματοποιήστε ρυθμίσεις δικτύου στον υπολογιστή που είναι στο ίδιο δίκτυο με τον εκτυπωτή χρησιμοποιώντας το δίσκο λογισμικού ή το λογισμικό, η λήψη του οποίου γίνεται από τον ιστότοπο.
http://epson.sn > Ρύθμιση
Μπορείτε να καταχωρήσετε διάφορους κωδικούς πρόσβασης σε ένα σημείο πρόσβασης που χρησιμοποιεί ασφάλεια τύπου WEP. Εάν έχουν καταχωρηθεί διάφοροι κωδικοί πρόσβασης, ελέγξτε εάν ο κωδικός πρόσβασης που καταχωρήθηκε πρώτος έχει οριστεί στον εκτυπωτή.
E-13 | Ελέγξτε τα παρακάτω. Οι συσκευές δικτύου, όπως το σημείο πρόσβασης, ο διανομέας και ο δρομολογητής είναι ενεργοποιημένες. Η Ρύθμιση TCP/IP για συσκευές δικτύου δεν έχει ρυθμιστεί να γίνεται μη αυτόματα. (Εάν η ρύθμιση TCP/IP του εκτυπωτή ορίζεται ως αυτόματη, ενώ η Ρύθμιση TCP/IP για άλλες συσκευές δικτύου εκτελείται μη αυτόματα, το δίκτυο του εκτυπωτή ενδέχεται να είναι διαφορετικό από το δίκτυο των υπόλοιπων συσκευών.)
Εάν εξακολουθεί να μη λειτουργεί μετά τον έλεγχο των παραπάνω, προσπαθήσετε να κάνετε το εξής:
Πραγματοποιήστε ρυθμίσεις δικτύου στον υπολογιστή που είναι στο ίδιο δίκτυο με τον εκτυπωτή χρησιμοποιώντας το δίσκο λογισμικού ή το λογισμικό, η λήψη του οποίου γίνεται από τον ιστότοπο.
http://epson.sn > Ρύθμιση
Μπορείτε να καταχωρήσετε διάφορους κωδικούς πρόσβασης σε ένα σημείο πρόσβασης που χρησιμοποιεί ασφάλεια τύπου WEP. Εάν έχουν καταχωρηθεί διάφοροι κωδικοί πρόσβασης, ελέγξτε εάν ο κωδικός πρόσβασης που καταχωρήθηκε πρώτος έχει οριστεί στον εκτυπωτή.

b: Μηνύματα σχετικά με το Περιβάλλον δικτύου

Μήνυμα | Λύση
*Εντοπίστηκαν πολλαπλά ονόματα δικτύων (SSID) που αντιστοιχούν με το όνομα δικτύου (SSID) που εισαγάγατε. Επιβεβαιώστε το όνομα δικτύου (SSID). | Το ίδιο SSID μπορεί να έχει οριστεί για διάφορα σημεία πρόσβασης. Ελέγξτε τις ρυθμίσεις στα σημεία πρόσβασης και αλλάξτε το SSID.
Το περιβάλλον Wi-Fi πρέπει να βελτιωθεί. Απενεργοποιήσετε τον ασύρματο δρομολογητή και στη συνέχεια ενεργοποιήστε τον. Εάν η σύνδεση δεν βελτιωθεί, ανατρέξτε στην τεκμηρίωση για τον ασύρματο δρομολογητή. | Αφού μεταφέρετε τον εκτυπωτή πιο κοντά στο σημείο πρόσβασης και αφαιρέσετε τυχόν εμπόδια που υπάρχουν μεταξύ τους, ενεργοποιήστε το σημείο πρόσβασης. Εάν εξακολουθεί να μη συνδέεται, ανατρέξτε στην τεκμηρίωση που παρέχεται μαζί με το σημείο πρόσβασης.
*Αδύνατη σύνδεση άλλων συσκευών. Αποσυνδ μία συνδεδεμένη συσκ, αν θέλετε να προσθέσετε άλλη. | Μπορείτε να συνδέετε ταυτόχρονα μέχρι τέσσερις συσκευές Wi-Fi σε λειτουργία Simple AP. Για να προσθέσετε μια ακόμα συσκευή Wi-Fi, αποσυνδέστε πρώτα μια από τις συνδεδεμένες συσκευές Wi-Fi.