### Diagnoseresultatet på netværksforbindelsen er Bestået, men printeren kan ikke forbindes

Printeren og adgangspunktet (den trådløse LAN-router) er blevet forbundet, men printeren kan ikke forbindes til computeren via adgangspunktet (den trådløse LAN-router). Prøv følgende løsninger i rækkefølge.
Prøv privatlivsbeskyttelsesfunktionen på adgangspunktet (den trådløse LAN-router)
Dette er et typisk problem på mobile trådløse LAN-routere. En privatlivsbeskyttelsesfunktion er slået til på adgangspunktet (den trådløse LAN-router), som afbryder kommunikationen mellem enhederne. Dette er en beskyttelsesfunktion, der afbryder kommunikationen mellem enhederne via routeren. Når denne er slået til, kan enhederne ikke forbindes, da kommunikationen mellem printeren og computeren er afbrudt. Slå privatlivsbeskyttelsesfunktionen fra på adgangspunktet, og indstil derefter netværket igen. Se vejledningen til dit adgangspunkt for yderligere oplysninger om indstillingsmetoden. Afhængig af producenten kan privatlivsbeskyttelsesfunktionen muligvis have et andet navn.
Kontroller SSID'et til printeren og til computeren
Nogle adgangspunkter kan have flere SSID'er. Nogle kan dele SSID'erne op i tilsvarende trådløse standarder (IEEE802.11a og IEEE802.11g). Selv med det samme adgangspunkt (trådløs LAN-router) bruger printeren og computeren forskellige SSID'er, og de kan muligvis ikke kommunikere med hinanden. Sørg for at computerens SSID er det samme som printerens. Du kan se computerens SSID i Wi-Fi-forbindelsesmenuen. Printerens SSID findes på den udskrevne netværksdiagnoserapport. Når SSID'erne passer sammen, skal du indstille netværket igen.