### Pranešimai ir sprendimai tinklo ryšio ataskaitoje

Kilo spausdintuvo ir prieigos taško įrenginio (belaidžio tinklo kelvedžio) ryšio problema. Tinklo ryšio ataskaitoje peržiūrėkite pranešimus bei klaidų kodus ir vykdykite sprendimų nurodymus.
a: Klaidos kodas

Kodas | Sprendimas
E-1 | Patikrinkite, ar eterneto kabelis prijungtas prie spausdintuvo, šakotuvo arba kito tinklo įrenginio. Patikrinkite, ar šakotuvas arba kitas tinklo įrenginys yra įjungtas.
E-2 E-3 E-7 | Įsitikinkite, ar įjungtas prieigos taško įrenginys. Patikrinkite, ar kompiuteris arba kiti įrenginiai tinkamai prijungti prie prieigos taško įrenginio. Pastatykite spausdintuvą arti prieigos taško įrenginio. Pašalinkite visas kliūtis tarp jų. Jei SSID įvedėte rankiniu būdu, patikrinkite, ar teisingai. SSID rasite elemente Network Status, esančiame tinklo ryšio ataskaitoje.
Norėdami nustatyti tinklo ryšį naudodami mygtuko sąranką, patikrinkite, ar prieigos taško įrenginys palaiko WPS. Jei jis WPS nepalaiko, tinklo ryšio naudojant mygtuko sąranką nustatyti nepavyks.
Tinklo SSID naudojami tik ASCII simboliai (raidiniai ir skaitiniai simboliai bei ženklai). Kompiuteris negali parodyti SSID, kuris sudarytas iš kitų nei ASCII simbolių.
Patikrinkite SSID ir slaptažodį, prieš prijungdami prie prieigos taško įrenginio. Jei prieigos taško įrenginį naudojate su jo numatytaisiais parametrais, SSID ir slaptažodis yra nurodyti etiketėje. Jei SSID ir slaptažodžio nežinote, kreipkitės į asmenį, kuris nustatė prieigos tašką arba žr. dokumentus, pateiktus su prieigos tašku.
Kai norite prisijungti prie SSID, sukurto naudojant išmaniojo prietaiso modemo funkciją, patikrinkite SSID ir slaptažodį dokumentuose, pateiktuose su išmaniuoju prietaisu.
Jei „Wi-Fi“ ryšys staiga nutrūksta, patikrinkite šiuos duomenis. Jie kurie nors iš jų tinka, atkurkite tinklo parametrus naudodami pateiktą programinės įrangos diską arba iš svetainės atsisiųstą programinę įrangą.
http://epson.sn > Sąranka
Kitas „Wi-Fi“ įrenginys pridėtas prie tinklo naudojant mygtuko sąranką.
„Wi-Fi“ tinklas buvo nustatytas kitu nei mygtuko sąrankos būdu.
E-5 | Turi būti nustatytas vienas iš toliau nurodytų prieigos taško įrenginio apsaugos tipų. Jei nenustatytas, pakeiskite prieigos taško įrenginio apsaugos tipą, paskui iš naujo nustatykite spausdintuvo tinklo parametrus. WEP-64 bit (40 bit) WEP-128 bit (104 bit)
WPA PSK (TKIP/AES)*
WPA2 PSK (TKIP/AES)*
WPA (TKIP/AES)
WPA2 (TKIP/AES)
*: WPA PSK taip pat vadinamas WPA – asmeninis. WPA2 PSK taip pat vadinamas WPA2 – asmeninis.
E-6 | Patikrinkite, ar išjungtas MAC adreso filtravimas. Jei jis suaktyvintas, užregistruokite spausdintuvo MAC adresą, kad jis nebūtų filtruojamas. Išsamios informacijos ieškokite su prieigos taško įrenginiu pateikiamuose dokumentuose. Spausdintuvo MAC adresą rasite elemente Network Status, esančiame tinklo ryšio ataskaitoje.
Jei prieigos taško įrenginio bendra autentifikacija aktyvinta WEP apsaugos metodu, įsitikinkite, kad autentifikacijos raktas ir indeksas yra teisingi.
E-8 | Suaktyvinkite DHCP prieigos taške, kai spausdintuvo funkcija „Gauti IP adresą“ nustatyta ties parinktimi Automatiškai. Jei spausdintuvo funkcijos „Gauti IP adresą“ nustatytas parametras Rankiniu būdu, tai rankiniu būdu nustatytas IP adresas yra nepasiekiamas (pavyzdžiui: 0.0.0.0) ir yra išjungtas. Nustatykite galiojantį IP adresą spausdintuvo valdymo skydelyje arba Web Config.
E-9 | Patikrinkite šiuos duomenis. Įrenginiai įjungti. Internetą ir kitus kompiuterius arba tinklo įrenginius tame pačiame tinkle galite pasiekti iš įrenginių, kuriuos norite sujungti su spausdintuvu. Jei patikrinus pirmiau nurodytus atvejus jis vis dar neveikia, atkurkite tinklo parametrus, naudodami diegimo programą. Ją galite paleisti naudodami pateiktą programinės įrangos diską arba iš svetainės atsisiųstą programinę įrangą.
http://epson.sn > Sąranka
E-10 | Patikrinkite šiuos duomenis. Įjungti kiti šį tinklą naudojantys įrenginiai. Tinklo adresai (IP adresas, potinklio šablonas ir numatytoji tinklų sąsaja) yra teisingi, jei spausdintuvo funkcijos „Gauti IP adresą“ parametrą nustatėte Rankiniu būdu. Jei jie neteisingi, atkurkite tinklo adresą. Spausdintuvo IP adresą, potinklio šabloną ir numatytąją tinklo sąsają rasite elemente Network Status, esančiame tinklo ryšio ataskaitoje.
Jei DHCP yra suaktyvintas, spausdintuvo funkcijos „Gauti IP adresą“ parametrą pasirinkite Automatiškai. Jei IP adresą norite nustatyti rankiniu būdu, patikrinkite prieigos taško įrenginio IP adresą, paskui spausdintuvo valdymo skydelyje arba Web Config pasirinkite parametrą Rankiniu būdu. Nustatykite potinklio šablono parametrą [255.255.255.0].
E-11 | Patikrinkite šiuos duomenis. Numatytosios tinklų sąsajos adresas teisingas, jei nustatote spausdintuvo funkcijos „TCP/IP sąranka“ parametrą Rankiniu būdu. Numatytąja tinklų sąsaja nustatytas įrenginys įjungtas. Nustatykite teisingą numatytosios tinklų sąsajos adresą. Numatytosios tinklų sąsajos adresą galite patikrinti spausdintuvo valdymo skydelio tinklo būsenos ekrane, Web Config, išspausdindami tinklo ryšio ataskaitą arba tinklo būsenos lapą.
E-12 | Patikrinkite šiuos duomenis. Įjungti kiti šį tinklą naudojantys įrenginiai. Tinklo adresai (IP adresas, potinklio kaukė ir numatytoji tinklų sąsaja) yra teisingi, jei įvedate juos rankiniu būdu. Kitų įrenginių tinklo adresai (potinklio kaukė ir numatytoji tinklų sąsaja) yra tie patys.
IP adresas konflikto su kitais įrenginiais nekelia.
Jei, patikrinus pirmiau nurodytus duomenis, jis vis tiek neveikia, bandykite atlikti šiuos veiksmus.
Kompiuterio, naudojančio tą patį tinklą kaip ir spausdintuvas, tinklo parametrus nustatykite naudodami pateiktą programinės įrangos diską arba iš svetainės atsisiųstą programinę įrangą.
http://epson.sn > Sąranka
Galite užregistruoti kelis slaptažodžius prieigos taško įrenginyje, naudojančiame WEP saugos tipą. Jei užregistruoti keli slaptažodžiai, patikrinkite, ar pirmas užregistruotas slaptažodis nustatytas spausdintuve.
E-13 | Patikrinkite šiuos duomenis. Tinklo įrenginiai, pvz. prieigos taško įrenginys, šakotuvas arba kelvedis yra įjungti. Tinklo įrenginių TCP/IP sąranka nebuvo nustatyta rankiniu būdu. (Jei spausdintuvo TCP/IP sąranka nustatoma automatiškai, o kitų tinklo įrenginių TCP/IP sąranka atliekama rankiniu būdu, spausdintuvo tinklas gali skirtis nuo kitų įrenginių tinklo.)
Jei, patikrinus pirmiau nurodytus duomenis, jis vis tiek neveikia, bandykite atlikti šiuos veiksmus.
Kompiuterio, naudojančio tą patį tinklą kaip ir spausdintuvas, tinklo parametrus nustatykite naudodami pateiktą programinės įrangos diską arba iš svetainės atsisiųstą programinę įrangą.
http://epson.sn > Sąranka
Galite užregistruoti kelis slaptažodžius prieigos taško įrenginyje, naudojančiame WEP saugos tipą. Jei užregistruoti keli slaptažodžiai, patikrinkite, ar pirmas užregistruotas slaptažodis nustatytas spausdintuve.

b: Pranešimai apie tinklo aplinką

Pranešimas | Sprendimas
*Multiple network names (SSID) that match your entered network name (SSID) have been detected. Confirm network name (SSID). | Tas pats SSID gali būti nustatytas keliuose prieigos taško įrenginiuose. Patikrinkite prieigos taško įrenginio parametrus ir pakeiskite SSID.
The Wi-Fi environment needs to be improved. Turn the wireless router off and then turn it on. If the connection does not improve, see the documentation for the wireless router. | Pastatę spausdintuvą arčiau prieigos taško įrenginio arba pašalinę tarp jų esančias kliūtis, įjunkite prieigos tašką. Jei jis vis tiek neprisijungia, žr. su prieigos taško įrenginiu pateiktus dokumentus.
*No more devices can be connected. Disconnect one of the connected devices if you want to add another one. | Tuo pačiu metu galite prisijungti prie keturių „Wi-Fi“ įrenginių paprastu AP režimu. Norėdami pridėti kitą „Wi-Fi“ įrenginį, pirma atjunkite vieną iš prijungtų „Wi-Fi“ įrenginių.