### Tīkla savienojuma diagnoze ir Sekmīga, bet printeris nevar pievienoties

Printeris un piekļuves punkts (bezvadu LAN maršrutētājs) ir sekmīgi savienoti, bet printeris nevar pievienoties datoram caur piekļuves punktu (bezvadu LAN maršrutētāju). Izmēģiniet pēc kārtas šos risinājumus.
Pārbaudiet piekļuves punkta (bezvadu LAN maršrutētāja) konfidencialitātes funkciju
Tā ir parasta mobilo bezvadu LAN maršrutētāju problēma. Konfidencialitātes funkcija, kas pārtrauc sazināšanos starp ierīcēm, tiek iespējota piekļuves punktā (bezvadu LAN maršrutētājā). Tā ir drošības funkcija sazināšanās pārtraukšanai starp ierīcēm caur maršrutētāju. Kad tā ir iespējota, printera un datora sazināšanās ir pārtraukta, tos nevar savienot. Atspējojiet konfidencialitātes funkciju piekļuves punktā, un tad iestatiet tīklu vēlreiz. Sīkāk par iestatīšanas metodi skatiet piekļuves punkta rokasgrāmatā. Atkarībā no ražotāja, konfidencialitātes funkcijai var būt citāds nosaukums.
Pārbaudiet printera un datora SSID
Dažiem piekļuves punktiem var būt vairāki SSID. Daži spēj atdalīt SSID atbilstoši bezvadu standartam (IEEE802.11a un IEEE802.11g). Pat ar to pašu piekļuves punktu (bezvadu LAN maršrutētāju) printeris un dators izmanto dažādus SSID, un tie var nespēt sazināties. Saskaņojiet datora SSID ar printera SSID. Datora SSID var pārbaudīt Wi-Fi savienojuma izvēlnē. Printera SSID redzams izdrukātajā tīkla diagnostikas atskaitē. Kad SSID ir saskaņoti, iestatiet tīklu vēlreiz.