### Výsledok diagnostiky pripojenia k sieti je Úspešné, ale tlačiareň sa nemôže pripojiť

Spojenie medzi tlačiarňou a prístupovým bodom (bezdrôtovým smerovačom LAN) bolo úspešné, ale tlačiareň nemožno pripojiť k počítaču prostredníctvom prístupového bodu (bezdrôtového smerovača LAN). Skúste nasledujúce riešenia v danom poradí.
Na prístupovom bode (bezdrôtovom smerovači LAN) skontrolujte funkciu oddeľovača ochrany osobných údajov
Ide o bežný problém mobilných bezdrôtových smerovačov LAN. V prístupovom bode (bezdrôtovom smerovači LAN) je zapnutá funkcia oddeľovača ochrany osobných údajov, ktorá prerušuje komunikáciu medzi zariadeniami. Je to bezpečnostná funkcia na prerušenie komunikácie medzi zariadeniami prostredníctvom smerovača. Pri zapnutí tejto funkcie nemožno spojiť tlačiareň a počítač, pretože ich komunikácia je prerušená. Vypnite funkciu oddeľovača ochrany osobných údajov v prístupovom bode a potom znova nastavte sieť. Podrobnosti o spôsobe nastavenia nájdete v príručke prístupového bodu. V závislosti od výrobcu sa môže názov funkcie oddeľovača ochrany osobných údajov líšiť.
Skontrolujte identifikátory SSID tlačiarne a počítača
Niektoré prístupové body môžu mať viac identifikátorov SSID. Niektoré sú schopné oddeľovať identifikátory SSID do príslušných bezdrôtových noriem (IEEE802.11a a IEEE802.11g). Tlačiareň a počítač používajú aj v prípade rovnakého prístupového bodu (bezdrôtového smerovača LAN) rôzne identifikátory SSID a ich komunikácia nemusí byť možná. Použite rovnaký identifikátor SSID pre počítač aj tlačiareň. Identifikátor SSID počítača môžete skontrolovať v ponuke pripojenia Wi-Fi. Identifikátor SSID tlačiarne je na vytlačenom hlásení diagnostiky siete. Keď sa budú identifikátory SSID zhodovať, znova nastavte sieť.