### Teated ja lahendused võrguühenduse aruandes

Printeri ja pääsupunkti (raadioühendusega LAN-ruuter) vaheline side on häiritud. Kontrollige teateid ja tõrkekoode võrguühenduse aruandes ja järgige lahendusi.
a: Tõrkekood

Kood | Lahendus
E-1 | Veenduge, et Etherneti kaabel on ühendatud printeri, jaoturi või muu võrguseadmega. Veenduge, et jaotur või muud võrguseadmed on sisse lülitatud.
E-2 E-3 E-7 | Veenduge, et pääsupunkt on sisse lülitatud. Veenduge, et arvuti või muud võrguseadmed on korralikult pääsupunktiga ühendatud Paigutage printer pääsupunkti lähedale. Eemaldage nende vahelt kõik takistused. Kui sisestasite SSID-i käsitsi, kontrollige, kas see on õige. Võite SSID-d kontrollida võrguühenduse aruande osast Network Status.
Võrgu loomiseks nupplülitiga häälestamisel tuleb kontrollida, kas pääsupunkt toetab WPS-i. Kui see WPS-i ei toeta, ei saa te luua võrku, kasutades nupplülitiga häälestust.
Veenduge, et kasutate SSID-i ainult ASCII märke (tähti, numbreid ja sümboleid). Printer ei saa kuvada SSID-i, mis sisaldab muid kui ASCII märke.
Kontrollige SSID-i ja parooli enne ühendumist pääsupunktiga. Kui te kasutate pääsupunkti vaikesätetega, siis kasutage sildile kirjutatud SSID-i ja parooli. Kui te ei tea SSID-i ja parooli, küsige neid pääsupunkti häälestanud inimeselt või vaadake pääsupunkti dokumentatsioonist.
Kui soovite ühenduse luua SSID-iga, mis on genereeritud nutiseadme jagamisfunktsiooni kasutades, kontrollige SSID-i ja parooli nutiseadme dokumentatsioonist.
Kui Wi-Fi ühendus katkeb ootamatult, siis kontrollige järgmist. Kui mõni nendest kohaldub, lähtestage võrgusätted, kasutades komplekti kuuluvat tarkvaraketast või veebisaidilt alla laaditud tarkvara.
http://epson.sn > Häälestus
Võrku lisati teine Wi-Fi seade, kasutades nupplülitiga häälestust.
Wi-Fi võrk häälestati, kasutades mis tahes muud häälestusmeetodit kui nupplülitiga häälestus.
E-5 | Veenduge, et pääsupunkti turvalisuse tüübiks on seatud üks järgmistest. Vastasel juhul muutke turvalisuse tüüpi pääsupunktil ja seejärel lähtestage printeri võrgusätted. WEP-64 bit (40 bit) WEP-128 bit (104 bit) WPA PSK (TKIP/AES)* WPA2 PSK (TKIP/AES)*
WPA (TKIP/AES)
WPA2 (TKIP/AES)
*: WPA PSK on tuntud ka kui WPA Personal. WPA2 PSK on tuntud ka kui WPA2 Personal.
E-6 | Kontrollige, kas MAC-aadressi filtrimine on keelatud. Kui see on lubatud, registreerige printeri MAC-aadress, et seda ei filtritaks. Vaadake üksikasju pääsupunktiga kaasa antud dokumentatsioonist. Võite printeri MAC aadressi kontrollida võrguühenduse aruande osast Network Status.
Kui pääsupunkti jagatud autentimine on WEP turvameetodis aktiveeritud, siis veenduge, et autentimisvõti ja indeks on õiged.
E-8 | Lubage pääsupunktis DHCP, kui printeri funktsiooni Hangi IP aadress väärtuseks on seatud Automaatselt. Kui printeri funktsiooni Hangi IP aadress väärtuseks on seatud Käsitsi, on võimalik, et IP-aadress, mille te käsitsi seadsite, on ettenähtud vahemikust väljas (näiteks: 0.0.0.0) ja see on blokeeritud. Seadke kehtiv IP-aadress, kasutades printeri juhtpaneeli või utiliiti Web Config.
E-9 | Kontrollige järgmist. Seadmed on sisse lülitatud. Te saate kasutada Internetti ja teisi arvuteid või võrguseadmeid samasse võrku kuuluvatelt seadmetelt, mida te soovite printeriga ühendada. Kui see ei toimi ka pärast ülaltoodu kontrollimist, lähtestage võrgusätted, kasutades installitarkvara. Võite selle käivitada tarnitud laserplaadilt või kasutades veebisaidilt allalaaditud tarkvara.
http://epson.sn > Häälestus
E-10 | Kontrollige järgmist. Teised seadmed võrgus on sisse lülitatud. Võrguaadressid (IP-aadress, alamvõrgumask ja vaikelüüs) on õiged, kui olete seadnud printeri funktsiooni Hangi IP aadress väärtuseks Käsitsi. Lähtestage võrguaadressid, kui need on valed. Võite IP-aadressi, alamvõrgumaski ja vaikelüüsi kontrollida võrguühenduse aruande osast Network Status.
Kui DHCP on lubatud, seadke printeri funktsiooni Hangi IP aadress väärtuseks Automaatne. Kui soovite määrata IP-aadressi käsitsi, kontrollige pääsupunkti IP-aadressi ja seejärel valige printeri juhtpaneelilt või aknast Web Config Käsitsi. Seadke alamvõrgu maski väärtuseks [255.255.255.0].
E-11 | Kontrollige järgmist. Vaikelüüsi aadress on õige, kui printeri funktsiooni TCP/IP häälestuse väärtuseks on seatud Käsitsi. Seade, mis on seatud vaikelüüsiks, on sisse lülitatud. Seadke õige vaikelüüsi aadress. Võite kontrollida vaikelüüsi aadressi võrgu oleku kuvalt printeri juhtpaneelil, utiliidis Web Config, printides välja võrguühenduse aruande, või võrgu olekulehelt.
E-12 | Kontrollige järgmist. Teised seadmed võrgus on sisse lülitatud. Võrguaadressid (IP-aadress, alamvõrgumask ja vaikelüüs) on õiged, kui sisestate need käsitsi. Teiste seadmete võrguaadressid (alamvõrgu mask ja vaikelüüs) on samad. IP-aadress ei ole konfliktis teiste seadmetega.
Kui see ei toimi ikkagi pärast ülaltoodu kontrollimist, proovige järgmist.
Seadke võrgusätted arvutis, mis on samas võrgus kui printer, kasutades komplekti kuuluvat tarkvaraketast või veebisaidilt alla laaditud tarkvara.
http://epson.sn > Häälestus
Saate registreerida mitu parooli pääsupunktil, mis kasutab turvalisuse tüüpi WEP. Kui registreeritud on mitu parooli, siis kontrollige, kas esimene registreeritud parool on printeril seatud.
E-13 | Kontrollige järgmist. Võrguseadmed nagu pääsupunkt, jaotur ja ruuter on sisse lülitatud. Funktsiooni TCP/IP häälestus pole võrguseadmetel häälestatud käsitsi. (Kui printeril on TCP/IP häälestus seatud automaatselt ja samal ajal on teistel võrguseadmetel TCP/IP häälestus seatud käsitsi, on võimalik, et printeri võrk ei ole sama kui teiste seadmete võrk.)
Kui see ei toimi ikkagi pärast ülaltoodu kontrollimist, proovige järgmist.
Seadke võrgusätted arvutis, mis on samas võrgus kui printer, kasutades komplekti kuuluvat tarkvaraketast või veebisaidilt alla laaditud tarkvara.
http://epson.sn > Häälestus
Saate registreerida mitu parooli pääsupunktil, mis kasutab turvalisuse tüüpi WEP. Kui registreeritud on mitu parooli, siis kontrollige, kas esimene registreeritud parool on printeril seatud.

b: Teated võrgukeskkonna kohta

Teade | Lahendus
*Multiple network names (SSID) that match your entered network name (SSID) have been detected. Confirm network name (SSID). | On võimalik, et mitmele pääsupunktile on seatud sama SSID. Kontrollige sätteid pääsupunktidel ja muutke SSID.
The Wi-Fi environment needs to be improved. Turn the wireless router off and then turn it on. If the connection does not improve, see the documentation for the wireless router. | Pärast printeri pääsupunktile lähemale viimist ja seadmete vahelt võimalike takistuste eemaldamist lülitage pääsupunkt sisse. Kui ühendust ikka ei teki, vaadake pääsupunkti dokumentatsiooni.
*No more devices can be connected. Disconnect one of the connected devices if you want to add another one. | Saate samaaegselt ühendada kuni neli Wi-Fi seadet režiimis Simple AP. Teise Wi-Fi seadme lisamiseks ühendage esmalt lahti üks ühendatud Wi-Fi seadmetest.