### Missatges i solucions de l'informe de connexió de xarxa

S'ha produït un problema a la connexió entre la impressora i el punt d'accés (encaminador LAN sense fil). Consulteu els missatges i els codis d'error de l'informe de connexió de la xarxa i apliqueu les solucions.
a: codi d'error

Codi | Solució
E-1 | Comproveu que el cable d'Ethernet està connectat a la impressora, a un concentrador o altres dispositius de la xarxa. Comproveu que el concentrador o altres dispositius de la xarxa estan encesos.
E-2 E-3 E-7 | Comproveu que el punt d'accés està encès. Comproveu que l'ordinador o altres dispositius estan connectats correctament al punt d'accés. Col·loqueu la impressora a prop del punt d'accés. Comproveu que no hi ha cap obstacle entremig. Si heu introduït l'SSID manualment, comproveu que és correcte. Podeu consultar l'SSID a Network Status de l'informe de connexió de la xarxa.
Per establir una connexió amb la configuració de botó, comproveu que el punt d'accés és compatible amb WPS. Si no és compatible amb WPS, no podeu connectar-vos a una xarxa mitjançant la configuració de botó.
Comproveu que només s'utilitzen caràcters ASCII (caràcters alfanumèrics i símbols) per a l'SSID. La impressora no pot mostrar un SSID que conté caràcters que no són caràcters ASCII.
Comproveu l'SSID i la contrasenya abans de connectar-vos al punt d'accés. Si feu servir la configuració predeterminada del punt d'accés, trobareu l'SSID i la contrasenya escrits a l'etiqueta. Si no coneixeu l'SSID i la contrasenya, poseu-vos en contacte amb la persona que va configurar el punt d'accés o consulteu la documentació inclosa amb el punt d'accés.
Si voleu connectar-vos a l'SSID generat mitjançant la funció de tethering d'un dispositiu intel·ligent, consulteu l'SSID i la contrasenya a la documentació del dispositiu intel·ligent.
Si la connexió Wi-Fi es desconnecta sobtadament, comproveu el següent. Si cap d'aquests punts és aplicable, restabliu la configuració de la xarxa amb el disc de programari subministrat o amb el programari que heu descarregat del lloc web.
http://epson.sn > Configuració
S'ha afegit un altre dispositiu Wi-Fi a la xarxa amb la configuració de botó.
La xarxa Wi-Fi s'ha configurat amb un mètode diferent de la configuració de botó.
E-5 | Comproveu que el tipus de seguretat del punt d'accés és un dels següents. En cas contrari, canvieu el tipus de seguretat del punt d'accés i restabliu la configuració de xarxa de la impressora. WEP-64 bit (40 bit) WEP-128 bit (104 bit) WPA PSK (TKIP/AES)*
WPA2 PSK (TKIP/AES)*
WPA (TKIP/AES)
WPA2 (TKIP/AES)
*: WPA PSK també s'anomena WPA Personal. WPA2 PSK també s'anomena WPA2 Personal.
E-6 | Comproveu si el filtre d'adreces MAC està desactivat. Si està activat, registreu l'adreça MAC de la impressora perquè no es filtri. Consulteu la documentació del punt d'accés per obtenir més informació. Podeu consultar l'adreça MAC de la impressora a Network Status de l'informe de connexió de la xarxa.
Si al mètode de seguretat WEP s'ha activat l'autenticació compartida del punt d'accés, comproveu que la clau d'autenticació i l'índex són correctes.
E-8 | Habiliteu DHCP al punt d'accés quan Obtenir adreça IP de la impressora s'ha establert en Automàtic. Si Obtenir adreça IP de la impressora s'ha establert en Manual, l'adreça IP establerta manualment està fora d'abast (per exemple: 0.0.0.0) i es desactiva. Establiu una adreça IP vàlida al tauler de control de la impressora o Web Config.
E-9 | Comproveu el següent. Els dispositius estan engegats. Podeu accedir a Internet i a altres ordinadors o dispositius que voleu connectar a la impressora. Si segueix sense funcionar després de revisar tots els punts anteriors, restabliu la configuració de xarxa mitjançant l'instal·lador. Podeu executar-la amb el disc de programari subministrat o amb el programari que heu descarregat del lloc web.
http://epson.sn > Configuració
E-10 | Comproveu el següent. Els altres dispositius de la xarxa estan encesos. Les adreces de la xarxa (adreça IP, màscara de subxarxa i passarel·la predeterminada) són correctes si s'ha establert Obtenir adreça IP en Manual. Si són incorrectes, restabliu l'adreça de la xarxa. Podeu consultar l'adreça IP, la màscara de subxarxa i passarel·la predeterminada a Network Status de l'informe de connexió de la xarxa.
Si heu habilitat DHCP, canvieu Obtenir adreça IP de la impressora a Automàtic. Si voleu establir l'adreça IP manualment, comproveu l'adreça IP del punt d'accés i seleccioneu Manual a la pantalla de configuració de la xarxa des del tauler de control de la impressora o des de Web Config. Establiu la màscara de subxarxa en [255.255.255.0].
E-11 | Comproveu el següent. L'adreça de la passarel·la predeterminada és correcta si establiu la Configuració TCP/IP de la impressora en Manual. El dispositiu que s'ha establert com a passarel·la predeterminada està encès. Establiu l'adreça correcta de la passarel·la predeterminada. Podeu consultar l'adreça de la passarel·la predeterminada a la pantalla d'estat de la xarxa del tauler de control de la impressora, Web Config, imprimint un informe de connexió de la xarxa o un full d'estat de la xarxa.
E-12 | Comproveu el següent. Els altres dispositius de la xarxa estan encesos. Les adreces de la xarxa (adreça IP, màscara de subxarxa i passarel·la predeterminada) són correctes si les introduïu manualment. Les adreces de la xarxa d'altres dispositius (màscara de subxarxa i passarel·la predeterminada) són les mateixes.
L'adreça IP no entra en conflicte amb altres dispositius.
Si segueix sense funcionar després de comprovar tots els punts anteriors, proveu el següent.
Configureu la xarxa a l'ordinador que es troba a la mateixa xarxa que la impressora amb el disc de programari subministrat o el programari que heu descarregat del lloc web.
http://epson.sn > Configuració
Un punt d'accés que utilitza el tipus de seguretat WEP permet el registre de diverses contrasenyes. Si registreu diverses contrasenyes, comproveu si la primera contrasenya registrada s'ha configurat a la impressora.
E-13 | Comproveu el següent. Els dispositius de la xarxa, com ara punt d'accés, concentrador i encaminador, estan encesos. La configuració TCP/IP dels dispositius de la xarxa no s'ha establert manualment. (Si la configuració TCP/IP de la impressora s'estableix automàticament i la configuració TCP/IP d'altres dispositius de la xarxa s'estableix manualment, la xarxa de la impressora pot ser diferent de la xarxa d'altres dispositius.)
Si segueix sense funcionar després de comprovar tots els punts anteriors, proveu el següent.
Configureu la xarxa a l'ordinador que es troba a la mateixa xarxa que la impressora amb el disc de programari subministrat o el programari que heu descarregat del lloc web.
http://epson.sn > Configuració
Un punt d'accés que utilitza el tipus de seguretat WEP permet el registre de diverses contrasenyes. Si registreu diverses contrasenyes, comproveu si la primera contrasenya registrada s'ha configurat a la impressora.

b: Missatges de l'entorn de xarxa

Missatge | Solució
*Multiple network names (SSID) that match your entered network name (SSID) have been detected. Confirm network name (SSID). | Es pot haver establert el mateix SSID en diversos punts d'accés. Comproveu la configuració dels punts d'accés i canvieu l'SSID.
The Wi-Fi environment needs to be improved. Turn the wireless router off and then turn it on. If the connection does not improve, see the documentation for the wireless router. | Apropeu la impressora al punt d'accés i traieu qualsevol obstacle que pugui haver-hi enmig, a continuació, enceneu el punt d'accés. Si segueix sense connectar-se, consulteu la documentació inclosa amb el punt d'accés.
*No more devices can be connected. Disconnect one of the connected devices if you want to add another one. | Podeu connectar simultàniament fins a quatre dispositius Wi-Fien mode Simple AP. Per afegir un altre dispositiu Wi-Fi, abans desconnecteu un dels dispositius Wi-Fi connectats.