### Poruke i rješenja u izvješću o mrežnoj vezi

Postoji problem u vezi između pisača i pristupne točke (usmjerivač bežične LAN mreže). Pregledajte poruke i šifre grešaka u izvješću o mrežnoj vezi i zatim postupajte prema uputama za rješenja.
a: kod pogreške

Kod | Rješenje
E-1 | Provjerite je li kabel za Ethernet priključen u pisač, koncentrator ili drugi mrežni uređaj. Provjerite je li uključen koncentrator ili drugi mrežni uređaj.
E-2 E-3 E-7 | Provjerite je li uključena pristupna točka. Provjerite je li računalo ili drugi uređaj pravilno priključen/o u pristupnu točku. Postavite pisač blizu pristupne točke. Uklonite prepreke između njih. Ako ste SSID upisali ručno, provjerite je li točan. SSID možete provjeriti putem Network Status na izvješću o mrežnoj vezi.
Za uspostavu mreže pomoću postavljanja gumbom, provjerite podržava li pristupna točka WPS. Ako ne podržava WPS, neće se uspjeti povezati s mrežom koristeći postavljanje gumbom.
Provjerite upotrebljavaju li se za SSID samo ASCII znakovi (alfanumerički znakovi i simboli). Pisač ne može prikazati SSID koji sadrži znakove koji nisu ASCII znakovi.
Provjerite SSID i lozinku prije povezivanja s pristupnom točkom. Ako upotrebljavate pristupnu točku sa zadanim postavkama, SSID i lozinka nalaze se na naljepnici. Ako ne znate SSID i lozinku, obratite se osobi koja je postavila pristupnu točku, ili pogledajte dokumentaciju dobivenu uz pristupnu točku.
Kada se želite spojiti na SSID generiran korištenjem funkcije povezivanja na pametnom uređaju, provjerite SSID i lozinku u dokumentaciji dobivenoj uz pametni uređaj.
Ako se Wi-Fi veza iznenada prekine, provjerite sljedeće. Ako vrijedi nešto od navedenog, vratite izvorne mrežne postavke uz pomoć isporučenog softverskog diska ili softvera preuzetog s web-mjesta.
http://epson.sn > Postavljanje
Drugi Wi-Fi uređaj dodan je na mrežu pomoću postavljanja gumbima.
Wi-Fi mreža postavljena je na bilo koji način osim postavljanjem gumbima.
E-5 | Provjerite je li vrsta sigurnosti pristupne točke postavljena na nešto od sljedećeg. Ako nije, promijenite vrstu sigurnosti na pristupnoj točki i zatim vratite izvorne mrežne postavke pisača. WEP-64 bit (40 bit) WEP-128 bit (104 bit) WPA PSK (TKIP/AES)*
WPA2 PSK (TKIP/AES)*
WPA (TKIP/AES)
WPA2 (TKIP/AES)
*: WPA PSK poznat je i kao WPA Personal. WPA2 PSK poznat je i kao WPA2 Personal.
E-6 | Provjerite je li filtriranje MAC adrese onemogućeno. Ako je omogućeno, registrirajte MAC adresu pisača tako da ne bude filtrirana. Više pojedinosti pronaći ćete u dokumentaciji isporučenoj s pristupnom točkom. MAC adresu pisača možete provjeriti putem Network Status na izvješću o mrežnoj vezi.
Ako je u WEP sigurnosnom načinu omogućena zajednička provjera valjanosti pristupne točke, pazite da su ključ za potvrdu valjanosti i indeks točni.
E-8 | Omogućite DHCP na pristupnoj točki ako je postavka pisača Dohvati IP adresu namještena na Automatski. Ako je postavka pisača Dohvati IP adresu namještena na Ručno, IP adresa koju ste ručno postavili bit će izvan raspona (na primjer: 0.0.0.0) i onemogućena. Postavite ispravnu IP adresu pomoću upravljačke ploče pisača ili Web Configa.
E-9 | Provjerite vrijedi li sljedeće. Uređaji su uključeni. Internetu i drugim računalima ili mrežnim uređajima na istoj mreži možete pristupiti s uređaja koje želite povezati s pisačem. Ako nakon provjere gore navedenog ovo i dalje ne radi, vratite izvorne mrežne postavke koristeći instalacijski program. Možete ga pokrenuti koristeći dobiveni softverski disk ili softver preuzet s web-mjesta.
http://epson.sn > Postavljanje
E-10 | Provjerite vrijedi li sljedeće. Ostali su uređaji na mreži uključeni. Mrežne adrese (IP adresa, maska podmreže i zadani pristupnik) ispravne su ako ste postavku pisača Dohvati IP adresu podesili na Ručno. Ponovno postavite mrežne adrese ako su one neispravne. IP adresu, masku podmreže i zadani pristupnik možete provjeriti putem Network Status na izvješću o mrežnoj vezi.
Kada je omogućena funkcija DHCP, promijenite postavku pisača Dohvati IP adresu na Automatski. Ako želite ručno postaviti IP adresu, provjerite IP adresu pristupne točke, a zatim odaberite Ručno u postavkama mreže na upravljačkoj ploči pisača ili putem Web Configa. Postavite masku podmreže na [255.255.255.0].
E-11 | Provjerite vrijedi li sljedeće. Adresa zadanog pristupnika bit će točna ako postavke za TCP/IP namjestite na Ručno. Uključuje se uređaj koji je postavljen kao zadani pristupnik. Postavite točnu adresu zadanog pristupnika. Adresu zadanog pristupnika možete provjeriti na zaslonu stanja mreže na upravljačkoj ploči pisača, putem Web Configa, ispisom izvješća o mrežnoj vezi, ili na ispisanom listu stanja mreže.
E-12 | Provjerite vrijedi li sljedeće. Ostali su uređaji na mreži uključeni. Mrežne adrese (IP adresa, maska podmreže i zadani pristupnik) ispravne su ako ih unosite ručno. Mrežne su adrese za ostale uređaje (maska podmreže i zadani pristupnik) jednake.
IP adresa nije u sukobu s drugim uređajima.
Ako ne radi ni nakon provjere gore navedenog, pokušajte sljedeće.
Namjestite mrežne postavke na računalu koje je na istoj mreži kao pisač koristeći se isporučenim softverskim diskom ili softverom preuzetim s web-mjesta.
http://epson.sn > Postavljanje
Na pristupnoj točki koja upotrebljava WEP vrstu sigurnosti možete registrirati nekoliko lozinki. Ako je registrirano više lozinki, provjerite je li prva registrirana lozinka postavljena na pisaču.
E-13 | Provjerite vrijedi li sljedeće. Uključeni su mrežni uređaji kao što su pristupna točka, koncentrator i usmjerivač. Postavke za TCP/IP za mrežne uređaje nisu ručno namještene. (Ako se postavke pisača za TCP/IP postave automatski dok postavke za TCP/IP za druge mrežne uređaje namještate ručno, mreža pisača mogla bi se razlikovati od mreže za druge uređaje.)
Ako ne radi ni nakon provjere gore navedenog, pokušajte sljedeće.
Namjestite mrežne postavke na računalu koje je na istoj mreži kao pisač koristeći se isporučenim softverskim diskom ili softverom preuzetim s web-mjesta.
http://epson.sn > Postavljanje
Na pristupnoj točki koja upotrebljava WEP vrstu sigurnosti možete registrirati nekoliko lozinki. Ako je registrirano više lozinki, provjerite je li prva registrirana lozinka postavljena na pisaču.

b: Poruke o mrežnoj okolini

Poruka | Rješenje
*Multiple network names (SSID) that match your entered network name (SSID) have been detected. Confirm network name (SSID). | Isti SSID može se postaviti na nekoliko pristupnih točaka. Provjerite postavke na pristupnim točkama i promijenite SSID.
The Wi-Fi environment needs to be improved. Turn the wireless router off and then turn it on. If the connection does not improve, see the documentation for the wireless router. | Nakon pomicanja pisača bliže pristupnoj točci i uklanjanja svih prepreka između njih, uključite pristupnu točku. Ukoliko veza i dalje nije uspostavljena, provjerite dokumentaciju dobivenu uz pristupnu točku.
*No more devices can be connected. Disconnect one of the connected devices if you want to add another one. | U jednostavnom AP načinu rada istovremeno možete povezati do četiri Wi-Fi uređaja. Za dodavanje drugog Wi-Fi uređaja najprije odspojite jedan od povezanih Wi-Fi uređaja.