### Správy a riešenia v hlásení o pripojení k sieti

Vyskytol sa problém s pripojením medzi tlačiarňou a prístupovým bodom (bezdrôtovým smerovačom LAN). V hlásení o pripojení k sieti skontrolujte správy a chybové kódy a potom postupujte podľa riešení.
a: Kód chyby

Kód | Riešenie
E-1 | Uistite sa, že je ethernetový kábel pripojený k tlačiarni, rozbočovaču alebo iným sieťovým zariadeniam. Uistite sa, že rozbočovač alebo iné sieťové zariadenia sú zapnuté.
E-2 E-3 E-7 | Uistite sa, že prístupový bod je zapnutý. Skontrolujte správnosť pripojenia počítača alebo ďalších zariadení k prístupovému bodu. Tlačiareň umiestnite do blízkosti prístupového bodu. Odstráňte medzi nimi akékoľvek prekážky. Ak ste identifikátor SSID zadali manuálne, skontrolujte, či je správny. Identifikátor SSID môžete skontrolovať v položke Stav siete v hlásení o pripojení k sieti.
Ak chcete sieť zriadiť nastavením pomocou tlačidla, skontrolujte, či prístupový bod podporuje metódu WPS. Ak nepodporuje WPS, nebude možné zriadiť sieť nastavením pomocou tlačidla.
Skontrolujte, či sú v identifikátore SSID použité iba znaky ASCII (alfanumerické znaky a symboly). Tlačiareň nedokáže zobraziť identifikátor SSID, ktorý obsahuje iné znaky ako ASCII.
Pred pripojením k prístupovému bodu skontrolujte identifikátor SSID a heslo. Ak používate prístupový bod s predvolenými nastaveniami, nájdete identifikátor SSID a heslo na štítku. Ak nepoznáte identifikátor SSID a heslo, obráťte sa na osobu, ktorá nastavovala prístupový bod, alebo si pozrite dokumentáciu dodanú s prístupovým bodom.
Ak sa chcete pripojiť k identifikátoru SSID vygenerovanému prostredníctvom funkcie použitia inteligentného zariadenia ako modemu (tethering), pozrite si identifikátor SSID a heslo v dokumentácii dodanej s inteligentným zariadením.
Ak došlo k náhlemu prerušeniu pripojenia Wi-Fi, skontrolujte nasledovné. Ak platí ktorákoľvek z týchto možností, znova vykonajte nastavenia siete pomocou dodaného disku so softvérom alebo pomocou softvéru prevzatého z webovej stránky.
http://epson.sn > Nastavenie
Do siete bolo pridané ďalšie zariadenie Wi-Fi prostredníctvom nastavenia pomocou tlačidla.
Sieť Wi-Fi bola nastavená pomocou inej metódy ako je nastavenie pomocou tlačidla.
E-5 | Uistite sa, že typ zabezpečenia prístupového bodu je nastavený na jeden z nasledujúcich typov. Ak nie je, zmeňte typ zabezpečenia v prístupovom bode a potom znova vykonajte nastavenia siete tlačiarne. WEP-64 bit (40 bit) WEP-128 bit (104 bit) WPA PSK (TKIP/AES)*
WPA2 PSK (TKIP/AES)*
WPA (TKIP/AES)
WPA2 (TKIP/AES)
*: Zabezpečenie WPA PSK je tiež známe ako WPA Personal. Zabezpečenie WPA2 PSK je tiež známe ako WPA2 Personal.
E-6 | Skontrolujte, či je vypnuté filtrovanie adresy MAC. Ak je zapnuté, zaregistrujte adresu MAC tlačiarne, aby nebola filtrovaná. Podrobnosti nájdete v dokumentácii dodanej s prístupovým bodom. Adresu MAC tlačiarne môžete skontrolovať v položke Stav siete v hlásení o pripojení k sieti.
Ak je v metóde zabezpečenia WEP povolené spoločné overovanie prístupového bodu, uistite sa, že overovací kľúč a index sú správne.
E-8 | V prístupovom bode zapnite funkciu DHCP, keď je položka tlačiarne Získať adresu IP nastavená na Automaticky. Ak je položka tlačiarne Získať adresu IP nastavená na Manuálne, adresa IP, ktorú ste nastavili manuálne, je mimo rozsahu (napríklad: 0.0.0.0) a je vypnutá. Nastavte platnú adresu IP na ovládacom paneli tlačiarne alebo vo Web Config.
E-9 | Skontrolujte nasledovné. Zariadenia sú zapnuté. Zo zariadení, ktoré chcete pripojiť k tlačiarni, je možné získať prístup na internet alebo do iných počítačov alebo sieťových zariadení, ktoré sú pripojené k rovnakej sieti. Ak po skontrolovaní krokov uvedených vyššie stále nefunguje, znova vykonajte nastavenia siete pomocou inštalátora. Môžete ho spustiť z dodaného disku so softvérom alebo pomocou softvéru stiahnutého z webovej lokality.
http://epson.sn > Nastavenie
E-10 | Skontrolujte nasledovné. V sieti sú zapnuté ďalšie zariadenia. Sieťové adresy (adresy IP, maska podsiete a predvolená brána) sú správne, ak ste položku tlačiarne Získať adresu IP nastavili na Manuálne. Ak sú tieto adresy nesprávne, obnovte sieťovú adresu. Adresu IP, masku podsiete a predvolenú bránu môžete skontrolovať v položke Stav siete v hlásení o pripojení k sieti.
Keď je zapnutá funkcia DHCP, položku tlačiarne Získať adresu IP zmeňte na Automaticky. Ak chcete adresu IP nastaviť manuálne, skontrolujte adresu IP prístupového bodu a potom vyberte na obrazovke sieťových nastavení na ovládacom paneli tlačiarne možnosť Manuálne alebo Web Config. Masku podsiete nastavte na [255.255.255.0].
E-11 | Skontrolujte nasledovné. Adresa predvolenej brány je správna, keď ste položku tlačiarne Nastavenie TCP/IP nastavili na Manuálne. Zariadenie, ktoré je nastavené ako predvolená brána, je zapnuté. Nastavte správnu adresu predvolenej brány. Adresu predvolenej brány môžete skontrolovať na obrazovke stavu siete na ovládacom paneli tlačiarne, vo Web Config alebo vytlačením hlásenia o pripojení k sieti alebo stavového hárka siete.
E-12 | Skontrolujte nasledovné. V sieti sú zapnuté ďalšie zariadenia. Sieťové adresy (adresa IP, maska podsiete a predvolená brána) sú správne, ak ich zadávate manuálne. Sieťové adresy pre ďalšie zariadenia (maska podsiete a predvolená brána) sú rovnaké.
Adresa IP nie je v rozpore s ostatnými zariadeniami.
Ak nefunguje ani po kontrole krokov uvedených vyššie, skúste nasledovné.
V počítači, ktorý je pripojený k rovnakej sieti ako tlačiareň, vykonajte nastavenia siete pomocou dodaného disku so softvérom alebo pomocou softvéru prevzatého z webovej stránky.
http://epson.sn > Nastavenie
V prístupovom bode, ktorý používa typ zabezpečenia WEP, môžete zaregistrovať viac hesiel. Ak je zaregistrovaných viac hesiel, skontrolujte, či je prvé zaregistrované heslo nastavené v tlačiarni.
E-13 | Skontrolujte nasledovné. Sieťové zariadenia, ako napríklad prístupový bod, rozbočovač a smerovač, sú zapnuté. Položka Nastavenie TCP/IP nebola pre sieťové zariadenia nastavená manuálne. (Ak sa položka tlačiarne Nastavenie TCP/IP nastaví automaticky pri manuálnom nastavení položky Nastavenie TCP/IP pre ďalšie sieťové zariadenia, sieť tlačiarne sa môže líšiť od siete pre iné zariadenia.)
Ak nefunguje ani po kontrole krokov uvedených vyššie, skúste nasledovné.
V počítači, ktorý je pripojený k rovnakej sieti ako tlačiareň, vykonajte nastavenia siete pomocou dodaného disku so softvérom alebo pomocou softvéru prevzatého z webovej stránky.
http://epson.sn > Nastavenie
V prístupovom bode, ktorý používa typ zabezpečenia WEP, môžete zaregistrovať viac hesiel. Ak je zaregistrovaných viac hesiel, skontrolujte, či je prvé zaregistrované heslo nastavené v tlačiarni.

b: Správy o sieťovom prostredí

Správa | Riešenie
*Zistili sa názvy viacerých sietí (SSID), ktoré zodpovedajú zadanému názvu siete (SSID).Skontrolujte názov siete (SSID). | Vo viacerých prístupových bodoch môže byť nastavený rovnaký identifikátor SSID. Skontrolujte nastavenia v prístupových bodoch a zmeňte identifikátor SSID.
Prostredie Wi-Fi sa potrebuje vylepšiť. Vypnite bezdrôtový smerovač a potom ho zase zapnite. Ak sa pripojenie nezlepší, pozrite si dokumentáciu bezdrôtového smerovača. | Po presunutí tlačiarne bližšie k prístupovému bodu a odstránení akýchkoľvek prekážok medzi nimi zapnite prístupový bod. Ak sa aj tak nepripojí, pozrite si dokumentáciu dodanú s prístupovým bodom.
*Viac zariadení sa nemôže pripojiť. Ak chcete pridať ďalšie, odpojte jedno z prip. zariadení. | V režime jednoduchého nastavenia prístupového bodu môžete súčasne pripojiť k sieti až štyri zariadenia Wi-Fi. Ak chcete pridať ďalšie zariadenie Wi-Fi, najskôr odpojte jedno z pripojených zariadení Wi-Fi.