### A hálózati csatlakozási jelentésben lévő üzenetek és megoldások

Probléma van a csatlakozással a nyomtató és a hozzáférési pont között (vezeték nélküli LAN útválasztó). Ellenőrizze a jelentésben lévő üzeneteket és hibakódokat, majd kövesse a megoldásokat.
a: Hibakód

Kód | Megoldás
E-1 | Győződjön meg arról, hogy az Ethernet-kábel csatlakoztatva van a nyomtatóhoz, egy elosztóhoz vagy más hálózati eszközhöz. Ellenőrizze, hogy az elosztó vagy más hálózati eszköz be van-e kapcsolva.
E-2 E-3 E-7 | Győződjön meg arról, hogy a hozzáférési pont is be van kapcsolva. Ellenőrizze, hogy a számítógép vagy más eszköz megfelelően van-e csatlakoztatva a hozzáférési ponthoz. Tegye közel a nyomtatót a hozzáférési ponthoz. Távolítsa el a közöttük lévő akadályokat.
Ha manuálisan írta be az SSID-t, ellenőrizze, hogy helyesen írta be. Az SSID a hálózati csatlakozási jelentés Hálózat állapota részében található.
Ha nyomógombos beállítással szeretne hálózatot létrehozni, ellenőrizze, hogy a hozzáférési pont támogatja a WPS használatát. Ha nem támogatja a WPS-t, akkor nem lehet hálózatot létrehozni a nyomógombos beállítás segítségével.
Ellenőrizze, hogy az SSID kizárólag ASCII karaktereket (alfanumerikus karaktereket és szimbólumokat) tartalmaz. A nyomtató nem tudja megjeleníteni azokat az SSID-ket, amelyek az ASCII karaktereken kívül más karaktereket is tartalmaznak.
Ellenőrizze az SSID-t és a jelszót, mielőtt csatlakozik a hozzáférési ponthoz. Ha a hozzáférési pontot az alapértelmezett beállításokkal használja, akkor az SSID és a jelszó a címkén található. Ha nem ismeri az SSID-t és a jelszót, kérjen segítséget attól a személytől, aki beállította a hozzáférési pontot, vagy tekintse meg a hozzáférési ponthoz kapott dokumentációt.
Ha olyan SSID-hez szeretne csatlakozni, amelyet egy okoskészülék internetmegosztási funkciója generált, akkor az SSID és a jelszó az okoskészülék dokumentációjában található.
Ha a Wi-Fi-kapcsolat hirtelen megszakad, ellenőrizze az alábbiakat. Ha ezek bármelyike érvényes, akkor állítsa vissza a hálózati beállításokat a készülékhez kapott szoftverlemez segítségével, vagy a webhelyről letöltött szoftverrel.
http://epson.sn > Beállítás
Egy másik Wi-Fi-eszköz lett hozzáadva a hálózathoz a nyomógombos beállítás segítségével.
A Wi-Fi-hálózat nem nyomógombos beállítással, hanem másfajta módszerrel lett beállítva.
E-5 | Győződjön meg arról, hogy a hozzáférési pont biztonságának típusa az alábbiak egyikére van állítva. Ellenkező esetben módosítsa a hozzáférési pont biztonságának típusát, majd állítsa vissza a nyomtató hálózati beállításait. WEP-64 bit (40 bit)
WEP-128 bit (104 bit)
WPA PSK (TKIP/AES)*
WPA2 PSK (TKIP/AES)*
WPA (TKIP/AES)
WPA2 (TKIP/AES)
*: A WPA PSK biztonságtípus WPA Personal néven is ismert. A WPA2 PSK biztonságtípus WPA2 Personal néven is ismert.
E-6 | Ellenőrizze, hogy nincs-e letiltva a MAC-cím szűrése. Ha engedélyezve van, regisztrálja úgy a nyomtató MAC-címét, hogy ne legyen szűrve. A részletes tudnivalókért tekintse meg a hozzáférési ponthoz kapott dokumentációt. A nyomtató MAC-címe a hálózati csatlakozási jelentés Hálózat állapota részében található.
Ha a hozzáférési pont megosztott hitelesítése engedélyezve van a WEP biztonsági módnál, akkor győződjön meg arról, hogy a hitelesítő kulcs és az index helyes.
E-8 | Engedélyezze a DHCP-t a hozzáférési ponton, amikor a nyomtató IP-címlekérési beállítása Auto értékre van állítva. Ha a nyomtató IP-címlekérési beállítása Manuális értékre van állítva, a manuálisan beállított IP-cím kívül esik a tartományon (pl. 0.0.0.0) és le van tiltva. Állítson be egy érvényes IP-címet a nyomtató kezelőpanelén keresztül vagy a Web Config használatával.
E-9 | Ellenőrizze a következőket. Az eszközök be vannak kapcsolva. A nyomtatóhoz csatlakoztatni kívánt készülékekről hozzá tud férni az internethez és más számítógépekhez vagy hálózati eszközökhöz ugyanazon a hálózaton. Ha a fenti ellenőrzések után sem működik, állítsa vissza a hálózati beállításokat a telepítővel. A futtatásához használja a mellékelt szoftverlemezt vagy a webhelyről letöltött szoftvert.
http://epson.sn > Beállítás
E-10 | Ellenőrizze a következőket. A hálózathoz kapcsolódó többi készülék be van kapcsolva. A hálózati címek (IP-cím, alhálózati maszk és alapértelmezett átjáró) akkor helyesek, ha a nyomtató IP-címlekérési beállítása Manuális értékre van állítva. Ha hibásan vannak megadva, akkor állítsa vissza a hálózati címet. Az IP-cím, alhálózati maszk és alapértelmezett átjáró a hálózati csatlakozási jelentés Hálózat állapota részében található.
Ha a DHCP engedélyezve van, módosítsa a nyomtató IP-címlekérési beállítását Auto értékre. Ha az IP-címet manuálisan szeretné beállítani, ellenőrizze a hozzáférési pont IP-címét, majd válassza ki a Manuális lehetőséget a hálózati beállításokat tartalmazó képernyőn keresztül a nyomtató kezelőpanelén vagy a Web Config használatával. Az alhálózati maszkot állítsa [255.255.255.0] értékre.
E-11 | Ellenőrizze a következőket. Az alapértelmezett átjáró címe akkor helyes, ha a nyomtató TCP/IP-beállítása Manuális értékre van állítva. Az alapértelmezett átjáróként beállított eszköz be van kapcsolva. Állítsa be a helyes alapértelmezett átjárócímet. Az alapértelmezett átjárócímet a hálózati beállításokat tartalmazó képernyőn keresztül ellenőrizheti a nyomtató kezelőpanelén, ezenkívül a Web Config használatával, illetve egy hálózati csatlakozási jelentés vagy egy hálózati állapotról szóló adatlap nyomtatásával.
E-12 | Ellenőrizze a következőket. A hálózathoz kapcsolódó többi készülék be van kapcsolva. A hálózati címek (IP-cím, alhálózati maszk és alapértelmezett átjáró) akkor helyesek, ha manuálisan adja meg őket. A többi készülék hálózati címe (alhálózati maszkja és alapértelmezett átjárója) megegyezik.
Az IP-cím nem ütközik más készülékekkel.
Ha a fenti ellenőrzések után sem működik, próbálkozzon az alábbiakkal.
Adja meg a hálózati beállításokat a készülékhez kapott szoftverlemez segítségével vagy a webhelyről letöltött szoftverrel azon a számítógépen, amely ugyanahhoz a hálózathoz csatlakozik, mint a nyomtató.
http://epson.sn > Beállítás
A WEP biztonságtípust használó hozzáférési pontokon több különböző jelszót is regisztrálhat. Ha több jelszó van regisztrálva, ellenőrizze, hogy az első regisztrált jelszó be van-e állítva a nyomtatón.
E-13 | Ellenőrizze a következőket. A hálózati eszközök (pl. hozzáférési pont, elosztó és router) be van kapcsolva. A hálózati eszközök TCP/IP-beállítása nem manuálisan lett megadva. (Ha a nyomtató TCP/IP-beállítása automatikusan van megadva, a többi hálózati készülék TCP/IP-beállítása pedig manuálisan, akkor a nyomtató hálózata eltérhet a többi készülék hálózatától.)
Ha a fenti ellenőrzések után sem működik, próbálkozzon az alábbiakkal.
Adja meg a hálózati beállításokat a készülékhez kapott szoftverlemez segítségével vagy a webhelyről letöltött szoftverrel azon a számítógépen, amely ugyanahhoz a hálózathoz csatlakozik, mint a nyomtató.
http://epson.sn > Beállítás
A WEP biztonságtípust használó hozzáférési pontokon több különböző jelszót is regisztrálhat. Ha több jelszó van regisztrálva, ellenőrizze, hogy az első regisztrált jelszó be van-e állítva a nyomtatón.

b: Üzenetek a hálózati környezetről

Üzenet | Megoldás
*Több olyan hálózat név (SSID) került észlelésre, ami megfelel a megadott hálózatnak (SSID). Nyugtázza a hálózatot (SSID). | Elképzelhető, hogy ugyanaz az SSID van beállítva több hozzáférési ponton. Ellenőrizze a beállításokat a hozzáférési pontokon, és módosítsa az SSID-t.
A Wi-Fi-környezetet javítani kell. Kapcsolja ki a vezeték nélküli routert, majd kapcsolja be. Ha a csatlakozás minősége nem javul, tekintse meg a vezeték nélküli router dokumentációját. | Miután közelebb vitte a nyomtatót a hozzáférési ponthoz, és eltávolította a közöttük lévő esetleges akadályokat, kapcsolja be a hozzáférési pontot. Ha ezután sem sikerül a csatlakozás, tekintse meg a hozzáférési ponthoz kapott dokumentációt.
*Nem lehet több eszközt csatlakoztatni. Csatlakoztassa le az egyik eszközt ha újat akkar hozzáadni. | Egyszerre maximum négy Wi-Fi-eszközt csatlakoztathat „Egyszerű AP” módban. Egy újabb Wi-Fi-eszköz hozzáadása előtt először válassza le a csatlakoztatott Wi-Fi-eszközök egyikét.