### Dijagnoza mrežne veze je prošla, ali štampač ne može da se poveže

Štampač i pristupna tačka (bežični LAN ruter) su uspešno povezani, ali štampač ne može da se poveže sa računarom putem pristupne tačke (bežičnog LAN rutera). Redom pokušajte sledeća rešenja.
Proverite funkciju odvajanja za privatnost na pristupnoj tački (bežičnom LAN ruteru)
Ovo je čest problem kod mobilnih bežičnih LAN rutera. Funkcija odvajanja za privatnost koja preseca komunikaciju između uređaja je omogućena na pristupnoj tački (bežičnom LAN ruteru). Ovo je bezbednosna funkcija za presecanje komunikacije između uređaja kroz ruter. Kada je omogućena, komunikacija štampača i računara je presečena i oni ne mogu da budu povezani. Onemogućite funkciju odvajanja za privatnost na pristupnoj tački, a zatim ponovo podesite mrežu. Detalje o načinu podešavanja potražite u priručniku za pristupnu tačku. U zavisnosti od proizvođača, funkcija odvajanja za privatnost može da ima drugi naziv.
Proverite SSID-ove za štampač i računar
Pojedine pristupne tačke mogu da imaju više SSID-ova. Neke od njih mogu da razdvoje SSID-ove na odgovarajuće standarde za bežičnu komunikaciju (IEEE802.11a i IEEE802.11g). Čak i sa istom pristupnom tačkom (bežičnim LAN ruterom), štampač i računar koriste različiti SSID i možda ne mogu da komuniciraju. Uskladite SSID računara sa štampačevim. SSID računara možete da proverite u meniju Wi-Fi veze. SSID štampača se nalazi na odštampanom izveštaju o dijagnozi mreže. Kada SSID-ovi budu usklađeni, ponovo podesite mrežu.