### Keputusan diagnosis sambungan rangkaian adalah Lulus tetapi pencetak tidak dapat disambungkan

Pencetak dan titik capaian (penghala LAN wayarles) telah berjaya disambungkan tetapi penetak tidak dapat disambungkan kepada komputer melalui titik akses (penghala LAN wayarles). Cuba penyelesaian berikut mengikut turutan.
Periksa fungsi pemisah privasi pada titik akses (penghala LAN wayarles)
Ini adalah masalah biasa untuk penghala LAN wayarles mudah alih. Fungsi pemisah privasi yang memutuskan komunikasi antara peranti didayakan dalam titik akses (penghala LAN wayarles). Ini ialah ciri keselamatan untuk memutuskan komunikasi antara peranti melalui penghala. Apabila didayakan, memandangkan komunikasi pencetak dan komputer diputuskan, peranti tersebut tidak dapat disambungkan. Nyahdayakan fungsi pemisah privasi pada titik akses, kemudian tetapkan rangkaian sekali lagi. Lihat manual titik akses anda untuk mendapatkan butiran tentang kaedah penetapan. Bergantung pada pengilang, fungsi pemisah privasi mungkin mempunyai nama yang berbeza.
Semak SSID untuk pencetak dan komputer
Sesetengah titik akses boleh mempunyai berbilang SSID. Sesetengahnya dapat memisahkan SSID menjadi standard wayarles yang sepadan (IEEE802.11a dan IEEE802.11g). Meskipun dengan titik akses yang sama (penghala LAN wayarles), pencetak dan komputer menggunakan SSID yang berbeza dan peranti itu mungkin tidak dapat berkomunikasi. Padankan SSID komputer dengan SSID pencetak. Anda boleh menyemak SSID komputer pada menu sambungan Wi-Fi. SSID pencetak berada pada laporan diagnostik rangkaian bercetak. Setelah SSIDnya berpadanan, tetapkan rangkaian sekali lagi.