### Nettverkstilkoblingsdiagnosen ble bestått, men skriveren kan ikke koble til

Skriveren og aksesspunktet (trådløs-ruteren) er tilkoblet, men skriveren kan ikke koble til datamaskinen via aksesspunktet (trådløs-ruteren). Prøv følgende løsninger i rekkefølge.
Kontroller personvernseparatorfunksjonen i aksesspunktet (trådløs-ruteren)
Dette er et vanlig problem for mobile trådløs-rutere. En personvernseparatorfunksjon som avskjærer kommunikasjon mellom enheter er aktivert i aksesspunktet (trådløs-ruteren). Dette er en sikkerhetsfunksjon som avskjærer kommunikasjon mellom enheter gjennom ruteren. Hvis dette er aktivert, kan ikke skriveren og datamaskinen koble sammen fordi kommunikasjon er avskjært. Deaktiver personvernseparatorfunksjonen på aksesspunktet, og still inn nettverket på nytt. Se instruksjonene til aksesspunktet for informasjon om hvordan du stiller inn. Avhengig av produsenten kan personvernseparatorfunksjonen ha et annet navn.
Kontroller SSID for skriveren og datamaskinen
Enkelte aksesspunkter kan ha flere SSID-er. Noen deler opp SSID-ene i tilsvarende trådløse standarder (IEEE802.11a og IEEE802.11g). Selv med samme aksesspunkt (trådløs-ruter) kan skriveren og datamaskinen bruke ulike SSID-er og være ute av stand til å kommunisere. Sørg for at datamaskinen og skriveren bruker samme SSID. Du kan sjekke datamaskinens SSID på Wi-Fi-tilkoblingsmenyen. Skriverens SSID står på nettverksdiagnoserapporten som skrives ut. Når SSID-ene samsvarer, kan du stille inn nettverket igjen.